**հիմնավորոՒՄ**

«Գնման պայմանագրում փոփոխություն կատարելու թույլտվություն տալու մասին**» ՀՀ կառավարության նախագծի ընդունման հիմնավորում**

**1. Իրավական ակտի նպատակը.**

Սույն նախագծի ընդունման նպատակն է թույլատրել ՀՀ տարածքային կառավարման և ենթակառուցվածքների նախարարությանը փոփոխություն կատարել ՀՀ տարածքային կառավարման և ենթակառուցվածքների նախարարության և «Լիլիթ-87» սահմանափակ պատասխանատվությամբ ընկերության միջև 2020 թվականի հոկտեմբերի 10-ին կնքված պետության կարիքների համար կապալային աշխատանքների կատարման պետական գնման N ՏԿԵՆ-ՀԲՄԱՇՁԲ-2020/17Շ պայմանագրում՝ պայմանագրով նախատեսված աշխատանքի կատարման ժամկետը սահմանելով՝ ֆինանսական միջոցներ նախատեսվելու դեպքում կողմերի միջև կնքվող համաձայնագրի ուժի մեջ մտնելուց հետո 70 օր:

**2. Կարգավորման հարաբերությունների ներկա վիճակը և առկա խնդիրները**

ՀՀ տարածքային կառավարման և ենթակառուցվածքների նախարարության և «Լիլիթ-87» սահմանափակ պատասխանատվությամբ ընկերության (այսուհետ՝ Կապալառու) միջև 2020 թվականի հոկտեմբերի 10-ին կնքվել է պետության կարիքների համար կապալային աշխատանքների կատարման պետական գնման N ՏԿԵՆ-ՀԲՄԱՇՁԲ-2020/17Շ պայմանագիր (այսուհետ՝ Պայմանագիր):

Պայմանագրի 1.1 կետի համաձայն՝ Կապալառուն պետք է իրականացնի Մ-1, Աշտարակ-Եղվարդ տրանսպորտային հանգույցի միջին նորոգման աշխատանքները (այսուհետ` Աշխատանք):

Պայմանագրի 1.3 կետի համաձայն՝ Աշխատանքը սկսվում է Պայմանագիրն ուժի մեջ մտնելուց հետո և կատարման ժամկետը սահմանվում է` ֆինանսական միջոցներ նախատեսվելու դեպքում կողմերի միջև կնքվող համաձայնագրի ուժի մեջ մտնելուց 70 օր հետո, բայց ոչ ուշ, քան 2020 թ. դեկտեմբերի 10-ը:

Տվյալ դեպքում մինչև 2020 թ. դեկտեմբերի 10-ը Աշխատանքների կատարման համար ֆինանսական միջոցների չեն նախատեսվել, ուստի մինչև Պայմանագրով սահմանված ժամկետը հնարավոր չի եղել կնքել համաձայնագիր և սկսել Աշխատանքը:

Աշխատանքների կատարման համար ֆինանսական միջոցներ նախատեսվել են ՀՀ կառավարության 11.02.2021թ. «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ ու գնման պայմանագրերում փոփոխություններ կատարելու մասին» ՀՀ կառավարության որոշմամբ:

«Գնումների մասին» ՀՀ օրենքի 15-րդ հոդվածի 6-րդ մասի համաձայն՝ մինչև ֆինանսական միջոցներ նախատեսվելը նույն օրենքով սահմանված կարգով կարող է կնքվել պայմանագիր` պայմանով, որ դրա շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում: Օրենքի հիշյալ մասի համաձայն կնքված պայմանագիրը լուծվում է, եթե այն կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվել:

Վերոգրյալ նորմի համատեքստում հաշվի առնելով, որ ֆինանսական միջոցների հատկացման համար սահմանված ժամկետը դեռ չի լրացել և առկա է Աշխատանքի կատարման անհրաժեշտությունը՝ նախագծով առաջարկվում է Աշխատանքի կատարման ժամկետը երկարաձգել, սահմանելով, որ Պայմանագրով նախատեսված Աշխատանքները սկսվում և ավարտվում են՝ ֆինանսական միջոցներ նախատեսվելու դեպքում կողմերի միջև կնքվող համաձայնագրի ուժի մեջ մտնելուց հետո 70 օրվա ընթացքում:

Սույն որոշման նախագծի **ընդունման կապակցությամբ ՀՀ 2021 թ. պետական բյուջեի ծախսերի և եկամուտների ավելացում կամ նվազեցում չի առաջանում բացակայում է լրացուցիչ ֆինանսական միջոցների հատկացման անհրաժեշտությունը:**

**3. Իրավական ակտի կիրարկման դեպքում ակնկալվող արդյունքը.**

Սույն որոշման ընդունման արդյունքում ՀՀ տարածքային կառավարման և ենթակառուցվածքների նախարարության և «Լիլիթ-87» սահմանափակ պատասխանատվությամբ ընկերության միջև 2020 թվականի հոկտեմբերի 10-ին կնքված ՀԲՄԱՇՁԲ-2020/17Շ պայմանագրի շրջանակներում սահմանված ժամկետում կիրականացվեն Մ-1, Աշտարակ-Եղվարդ տրանսպորտային հանգույցի միջին նորոգման աշխատանքները՝ ապահովելով ճանապարհի անվտանգ երթևեկությունը:

**ՏԵՂԵԿԱՆՔ**

**«Գնման պայմանագրում փոփոխություն կատարելու թույլտվություն տալու մասին»  ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության վերաբերյալ**

Սույն որոշման նախագիծը այլ իրավական ակտերում փոփոխություններ կամ լրացումներ կատարելու անհրաժեշտություն չի առաջացնում:

**ՑԱՆԿ**

**Իրավական ակտերի, որոնց հիման վրա կամ որոնցից օգտվելով մշակվել է ՀՀ կառավարության «Գնման պայմանագրում փոփոխություն կատարելու թույլտվություն տալու մասին» որոշման նախագիծը**

Սույն որոշման նախագիծը մշակվել է «Նորմատիվ իրավական ակտերի մասին» օրենքի, ՀՀ կառավարության 2017 թվականի մայիսի 4-ի թիվ 526-Ն որոշման պահանջներիհիման վրա:

**ՑԱՆԿ**

**«Գնման պայմանագրում փոփոխություն կատարելու թույլտվություն տալու մասին»  ՀՀ կառավարության որոշման հեղինակների (մշակողների)**

Սույն որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: